Diari Oficial de la Generalitat Valenciana


Sumari del DOGV 8859, del 17-07-2020 (2020/5730)

Extracte de la RESOLUCIÓ de 2 de juliol de 2020, de la Conselleria de Sanitat Universal i Salut Pública, per la qual es convoquen tres beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i Addiccions i centres dependents d'aquesta.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8859

Data del DOGV
:   17-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5730


Data del document
:   02-07-2020

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la RESOLUCIÓ de 2 de juliol de 2020, de la Conselleria de Sanitat Universal i Salut Pública, per la qual es convoquen tres beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i Addiccions i centres dependents d'aquesta. [2020/5730]  
BDNS (identif.): 515227.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.infosubvenciones.es/bdnstrans/GE/es/index  
  
Primer. Beneficiaris  
1. Les persones físiques en les quals no concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions, i en els articles 18 i concordants del Reial decret 887/2006, de 21 de juliol, pel qual s'aprova el Reglament de la Llei general de subvencions, que hauran d'observar allò que s'hi ha preceptuat.  
2. Els sol·licitants hauran de reunir els requisits que es contemplen en les bases reguladores de l'annex de l'Ordre 4/2016, de 25 de juliol, de la Conselleria de Sanitat Universal i Salut Pública (DOGV 7841, 01.08.2016, http://www.dogv.gva.es/portal/).  
  
Segon. Objecte  
1. Convocar la concessió de tres beques per a la realització de pràctiques professionals en activitats relacionades amb l'exercici de la salut pública per als exercicis 2020 i 2021, destinades a recolzar la formació complementària, millora i especialització professional de les persones amb la titulació universitària oficial de Nutrició i Dietètica amb la distribució següent: una beca en el Centre de Salut Pública d'Alacant, una beca en el Centre de Salut Pública de Castelló i una beca en el Centre de Salut Pública de València  
2. La convocatòria s'ajustarà a les bases reguladores aprovades en l'Ordre 4/2016, de 25 de juliol, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en activitats relacionades amb l'exercici de la salut pública en la direcció general amb competències en matèria de salut pública i centres dependents d'aquesta, publicada en el Diari Oficial de la Generalitat Valenciana núm. 7841, d'1 d'agost de 2016.  
  
Tercer. Bases reguladores  
Annex de l'Ordre 4/2016, de 25 de juliol, de la Conselleria de Sanitat Universal i Salut Pública (DOGV 7841, 01.08.2016, http://www.dogv.gva.es/portal/).  
  
Quart. Quantia  
L'import destinat a finançar aquesta beca serà de 12.805,08 euros per a l'anualitat 2020 i de 25.610,16 euros per a l'anualitat 2021 el que fa un total màxim de 38.415,24 euros, i estarà condicionada a la disponibilitat pressupostària necessària per a cada una de les anualitats. Cada una de les beques convocades estan dotades amb mil seixanta-set euros amb nou cèntims (1.067,09 euros) bruts mensuals, subjectes a les retencions que siguen procedents legalment.  
  
Cinqué. Termini de presentació de sol·licituds  
Quinze dies naturals comptats a partir de l'endemà de la publicació de la convocatòria en el Diari Oficial de la Generalitat Valenciana.  
  
  
Sisé. Altres dades  
1. Els interessats presentaran exclusivament per via electrònica la sol·licitud i el currículum, de forma completa, en la seu electrònica de la Generalitat, guia PROP, tràmits i serveis: https://sede.gva.es.  
2. Per a poder realitzar la presentació electrònicament, el sol·licitant haurà de disposar de signatura electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica, http://www.accv.es, o del DNI electrònic.  
3. Cada sol·licitant només podrà optar a una de les beques convocades en la matèria corresponent, amb independència que un mateix sol·licitant puga reunir una o més de les titulacions previstes en les bases de la convocatòria.  
4. En el cas que una mateixa persona, dins del termini establit, present més d'una sol·licitud, s'entendrà que l'última presentada reemplaça les anteriors sol·licituds.  
  
València, 2 de juliol de 2020.- La consellera de Sanitat Universal i Salut Pública: Ana Barceló Chico.